13. LPTP

LPTP, kā novērst vai – ja tas nav iespējams – samazināt fermas radītās smaku emisijas un/vai smaku ietekmi, ir izmantot tālāk norādīto tehnisko paņēmienu kombināciju.



Tehniskais paņēmiens (1) Izmantojamība a Nodrošināt pietiekamu attālumu starp fermu/bloku un jutīgām teritorijām Var nebūt vispārizmantojams esošās fermās/blokos. b Izmantot novietņu sistēmu, kurā īsteno vienu no šādiem principiem vai to kombināciju: — uzturēt dzīvniekus un virsmas sausas un tīras (piemēram, nepieļaut barības izlīšanu vai izbiršanu, nepieļaut mēslu atrašanos gulēšanas zonās ar daļēji režģotu grīdu), — samazināt kūtsmēslu emitējošo virsmu (piemēram, izmantojot metāla vai plastmasas režģus, kanālus, kuros ir samazināta atklātā kūtsmēslu virsma), — bieži izvākt kūtsmēslus uz ārēju (segtu) kūtsmēslu krātuvi, — pazemināt kūtsmēslu temperatūru (piemēram, dzesējot šķidros kūtsmēslus) un iekštelpu vides temperatūru, — samazināt gaisa plūsmas apjomu un ātrumu virs kūtsmēslu virsmas, — uzturēt pakaišus sausus un nodrošināt aerobus apstākļus pakaišu sistēmās. Iekštelpu vides temperatūras pazemināšana, gaisa plūsmas apjoma un ātruma samazināšana var nebūt izmantojama dzīvnieku labturības apsvērumu dēļ. Šķidro kūtsmēslu izvākšana ar skalošanu var nebūt izmantojama cūku fermās, kas atrodas tuvu jutīgām teritorijām, smakas maksimumu dēļ. Izmantojamību dzīvnieku novietnēs sk. 30. LPTP, 31. LPTP, 32. LPTP, 33. LPTP un 34. LPTP. c Optimizēt izplūdes gaisa izvadīšanas apstākļus no dzīvnieku novietnes, izmantojot vienu no šādiem tehniskajiem paņēmieniem vai to kombināciju: — palielināt izvada augstumu (piemēram, gaisa izplūde virs jumta līmeņa, gaisa vadi, gaisa izplūdes novirzīšana caur jumta kori, nevis ēkas sienās zemu novietotām atverēm), — palielināt vertikālā izvada ventilācijas ātrumu, — iedarbīgi izvietot ārējus šķēršļus (piemēram, augāju), lai radītu izplūstošā gaisa turbulenci, — pievienot novirzītājus izplūdes atverēm, kas atrodas zemu ēkas sienās, lai novirzītu izplūdes gaisu uz zemi, — izkliedēt izplūdes gaisu tajā novietnes pusē, kas vērsta prom no jutīgās teritorijas, — ēkās ar dabisko ventilāciju novietot jumta kores asi perpendikulāri valdošā vēja virzienam. Kores ass novietojums nav izmantojams esošos blokos. d Izmantot tādu gaisa attīrīšanas sistēmu kā: 1) bioskruberis (vai pilienu biofiltrs); 2) biofiltrs; 3) divpakāpju vai trīspakāpju gaisa attīrīšanas sistēma Šis tehniskais paņēmiens var nebūt vispārizmantojams augsto ieviešanas izmaksu dēļ. Esošos blokos izmantojams tikai tad, ja tajos ir centrālā ventilācijas sistēma. Biofiltrs ir izmantojams tikai blokos ar šķidro kūtsmēslu sistēmu. Ja izmanto biofiltru, filtrpakešu novietošanai ir vajadzīga pietiekami liela platība ārpus dzīvnieku novietnes. e Izmantot vienu no šādiem tehniskajiem paņēmieniem vai to kombināciju: 1. Pārsegt šķidros kūtsmēslus vai pakaišu kūtsmēslus to uzglabāšanas laikā Izmantojamību attiecībā uz šķidrajiem kūtsmēsliem sk 16. LPTP. Izmantojamību attiecībā uz pakaišu kūtsmēsliem sk 14. LPTP. 2. Novietot krātuvi, ņemot vērā valdošā vēja virzienu, un/vai veikt pasākumus, kas samazinātu vēja ātrumu ap un virs krātuves (piemēram, koki, dabiskas barjeras) Vispārizmantojams 3. Pēc iespējas samazināt šķidro kūtsmēslu pārjaukšanu Vispārizmantojams f Pārstrādāt kūtsmēslus ar vienu no šādiem tehniskajiem paņēmieniem, lai pēc iespējas samazinātu smaku emisijas to izkliedēšanas laikā (vai pirms tās): 1. Šķidro kūtsmēslu aerobā noārdīšana (aerēšana) Izmantojamību sk 19. LPTP 2. Pakaišu kūtsmēslu kompostēšana Izmantojamību sk 19. LPTP 3. Anaerobā noārdīšana Izmantojamību sk 19. LPTP g Kūtsmēslu izkliedēšanai izmantot vienu no šādiem tehniskajiem paņēmieniem vai to kombināciju: 1. Šķidrā mēslojuma slejveida izkliedētājs, sekliestrādes inžektors vai dziļiestrādes inžektors Izmantojamību sk. 21. LPTP, 21. LPTP vai 21. LPTP 2. Pēc iespējas drīzāka kūtsmēslu iestrādāšana Izmantojamību sk 22. LPTP (1) Tehniskie paņēmieni ir aprakstīti 4.4. un 4.11. iedaļā.